রিনি সাইমন খান্না

রিনি সাইমন খান্না (মাঝে মাঝে শুধুমাত্র রিনি খান্না নামে পরিচিত; জন্ম: ১৯৬৪) হলেন একজন প্রখ্যাত ভারতীয় টেলিভিশন সংবাদ উপস্থাপক, যিনি রাষ্ট্রীয় চ্যানেল দূরদর্শনের (১৯৮৫–২০০১) সাথে কাজ করেছিলেন, যা তাঁকে "ঘরে ঘরে জনপ্রিয়" করে তুলেছিল। পরবর্তীতে বিভিন্ন অনুষ্ঠানের জন্য কণ্ঠদান এবং উপস্থাপক হিসেবে তিনি তাঁর কর্মজীবন গড়ে তুলেছিলেন। তিনি ১৯৮২ সালে অল ইন্ডিয়া রেডিওতে একজন সংবাদ উপস্থাপক হিসেবে তাঁর কর্মজীবন শুরু করেছিলেন। রিনি ১৯৬৪ সালে নতুন দিল্লিতে জন্মগ্রহণ করেছিলেন, জন্মের সময় তাঁর নাম ছিল রিনি সাইমন। তিনি দিল্লি ছাড়াও বেশ কয়েকটি শহরে তাঁর শৈশব অতিবাহিত করেছেন; কেননা তাঁর পিতা ভারতীয় বিমান বাহিনীর একজন আধিকারিক ছিলেন এবং তাঁর কর্মক্ষেত্রের জন্য তাঁদের বিভিন্ন শহরে অবস্থান করতে হয়েছে। এর কারণে, তিনি দিল্লি, হালওয়ারা (পাঞ্জাব), মুম্বই, যোধপুর, বাগডোগরা ও তাম্বরমের প্রায় নয়টি বিদ্যালয়ে পড়াশোনা করেছিলেন। তিনি ১৯৮১ সালে দিল্লির সুব্রত পার্কের দ্য এয়ার ফোর্স স্কুল থেকে তাঁর স্কুল জীবন শেষ করেন। এরপরে তিনি দিল্লির জিসাস অ্যান্ড মেরি কলেজ থেকে ইংরেজি সাহিত্য নিয়ে স্নাতক ও ইতিহাস নিয়ে স্নাতকোত্তর সম্পন্ন করেছিলেন এবং ভারতীয় ইনস্টিটিউট অফ মাস কমিউনিকেশন (আইআইএমসি) থেকে সাংবাদিকতা বিভাগ হতে স্নাতকোত্তর ডিপ্লোমা করেন। তিনি সংবাদ উপস্থাপনার কাজে এপর্যন্ত প্রায় তিন দশক ধরে সংযুক্ত রয়েছেন। রিনি মাত্র ১৩ বছর বয়সে ভারতের জাতীয় রেডিও, অল ইন্ডিয়া রেডিওতে অনুষ্ঠানের জন্য সাক্ষাৎকার গ্রহণ এবং অনুষ্ঠান উপস্থাপনার কাজ শুরু করেছিলেন এবং শীঘ্রই অল ইন্ডিয়া রেডিওতে প্রাইম টাইম জাতীয় সংবাদ পড়ার জন্য নির্বাচিত হয়েছিলেন। এছাড়াও টেলিভিশন ও রেডিওর জন্য তিনি স্বাধীনতা দিবস, প্রজাতন্ত্র দিবস প্রভৃতির মতো মর্যাদাপূর্ণ অনুষ্ঠানে তাঁর বক্তব্য পেশ করেছেন। ১৯৮৫ সালে তিনি দিল্লিভিত্তিক ভারতের প্রথম টেলিভিশন চ্যানেল দূরদর্শনের তেজেশ্বর সিংয়ের সাথে সহ-উপস্থাপনায় সংবাদ পরিবেশনের সুযোগ পেয়েছিলেন, যা টেলিভিশনে প্রচারের পাশাপাশি একই সাথে রেডিওতেও প্রচারিত হয়েছিল। সংবাদ উপস্থাপনার পাশাপাশি, রিনি একজন অভিজ্ঞ কণ্ঠশিল্পী, যিনি তথ্যচিত্র, এবং বিশেষ দিবসের জন্য তৈরিকৃত চলচ্চিত্রে কণ্ঠ দান করে থাকেন। তিনি আন্তর্জাতিক ও জাতীয় সম্মেলন, সাংস্কৃতিক অনুষ্ঠান এবং জাতিসংঘের মতো মর্যাদাপূর্ণ সংস্থা দ্বারা আয়োজিত অনুষ্ঠান, কর্পোরেট দল এবং সরকারী সংস্থা দ্বারা আয়োজিত সেমিনারে বক্তব্য পেশ করেন। শাম্মি নারাঙ্গের পুরুষ কণ্ঠের পাশাপাশি দিল্লি মেট্রোর জন্য খান্না মহিলা কণ্ঠও দিয়েছেন। তিনি দীপক খান্নার (যিনি একজন ব্যবসায়ী) সাথে বিবাহ বন্ধনে আবদ্ধ হয়েছেন। এই দম্পতি নতুন দিল্লির বসন্ত কুঞ্জে থাকেন এবং তাঁদের সাহিল খান্না নামে ২৬ বছরের একটি ছেলে রয়েছে। "Tejeshwar Singh, voice of DD news, passes away"। Indian Express। ১৬ ডিসেম্বর ২০০৭। ২৪ ফেব্রুয়ারি ২০১২ তারিখে মূল থেকে আর্কাইভ করা। ..the stalwarts of the golden years of Doordarshan's news service, along with Neethi Ravindran, Komal G B Singh, Preet Bedi and Rini Khanna.  "Second season"। The Tribune। ৭ মার্চ ২০১০।  "Age of innocence: Media personalities look back.."। The Hindu। ২৫ অক্টোবর ২০০৯। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২০।  "Like Metro, voice alerts on DTC"। The Times of India। ২৩ জুন ২০১১। [স্থায়ীভাবে অকার্যকর সংযোগ] "The news, according to...Rini Simon Khanna"। harmonyindia.org। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২০।  "Manthan Award South Asia Grand Jury 2010 Profile: Rini Simon Khanna"। Manthan Award। ২০১০। ১৭ অক্টোবর ২০১২ তারিখে মূল থেকে আর্কাইভ করা।  "CYNICAL CONTRARIAN: Ban the News"। The Times of India। ৪ মে ২০০৭। ৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২০।  दिल्‍ली मेट्रो की अनाउंसमेंट के पीछे हैं इनकी आवाजें Aaj Tak Delhi metro to run Independence Day special train, check features "Mind the Gap"। The Caravan। ১ অক্টোবর ২০১১। ২৭ এপ্রিল ২০১২ তারিখে মূল থেকে আর্কাইভ করা।